钦定古今图书集成/明伦汇编/氏族典/第612卷 > 《唐书》 > 令狐绹
## 钦定古今图书集成/明伦汇编/氏族典/第612卷 > 《唐书》 > 令狐绹

按《唐书令狐楚传》：“楚子绹，字子直，举进士，擢累左补
阙、右司郎中，出为湖州刺史。大中初，召为考功郎中，
知制诰，入翰林为学士，进中书舍人，袭彭阳男。迁兵
部侍郎，还为翰林承旨，夜对禁中，帝以乘舆金莲华
矩送还院。俄同中书门下平章事，辅政十年，懿宗嗣
位，拜司空，为河中节度使，徙宣武，又徙淮南副大使。”
安南平，以馈运劳封凉国公。庞勋反，诏绹为徐州南
面招讨使。师败，以为太子太保，分司东都。僖宗初，拜
凤翔节度使。顷之，就加同平章事，徙封赵。卒，年七十
八，赠太尉。